CELEX: 62021TN0713
Language: da
Date: 2021-11-05 00:00:00
Title: Sag T-713/21: Sag anlagt den 5. november 2021 — Agentur für Globale Gesundheitsverantwortung mod EMA

14.2.2022   
            
            
               DA
            
            
               Den Europæiske Unions Tidende
            
            
               C 73/47
            
         
      Sag anlagt den 5. november 2021 — Agentur für Globale Gesundheitsverantwortung mod EMA
      (Sag T-713/21)
      (2022/C 73/60)
      Processprog: tysk
      
         Parter
      
      
         Sagsøger: Agentur für Globale Gesundheitsverantwortung (Elsbethen, Østrig) (ved advokat A. Steindl)
      
         Sagsøgt: Det Europæiske Lægemiddelagentur
      
         Sagsøgerens påstande
      
      
                  —
               
               
                  EMA’s afgørelse af 21. september 2021 (EMA/468888/2021), hvorved sagsøgerens klage af 13. august 2021 over EMA’s afgørelse af 28. juli 2021 (EMA/421922/2021) blev afslået, annulleres.
               
            
                  —
               
               
                  Der gives adgang til undersøgelsen »c4591001-interim-ado-report-body«, på grundlag af hvilken vurderingsrapporten i EMA/CHMP/282047/2021 Rev. 1 af 22. juli 2021 og Kommissionens gennemførelsesafgørelse C(2021)4034(final) af 31. maj 2021 blev vedtaget.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om ugyldighed som følge af en retsvildfarelse, idet de anonymiserede registreringer fra undersøgelse C4591001 vedrørende amerikanske forsøgspersoner er blevet kvalificeret som personoplysninger som omhandlet i forordning 2018/1725 (1).
               
            
                  2.
               
               
                  Andet anbringende om ugyldighed som følge af EMA’s retsvildfarelse om, at undersøgelse C4591001 endnu ikke er afsluttet for så vidt angår ændringen af den pædiatriske indikation og er i overensstemmelse med »EMA Policy(0070) on Clinical Data Publication« (EMA/144064/2019).
               
            
                  3.
               
               
                  Tredje anbringende om ugyldighed som følge af retsvildfarelsen om, at artikel 4, stk. 2, første anvendelsestilfælde, i forordning 1049/2001 (2) (»en fysisk eller juridisk persons forretningsmæssige interesser, herunder intellektuelle ejendomsrettigheder«) finder anvendelse.
               
            
                  4.
               
               
                  Fjerde anbringende om ugyldighed som følge af retsvildfarelsen om, at der ikke foreligger en mere tungtvejende offentlig interesse som omhandlet i artikel 4, stk. 2, sidste punktum, i forordning 1049/2001.
               
            
         (1)  Europa-Parlamentets og Rådets forordning (EU) 2018/1725 af 23.10.2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT 2018, L 295, s. 39).
      
         (2)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).